《辛巳夏四月行西山欲赋未能也得曹泸南壬午冬留题上清诗因次韵 其一》
宋代·洪咨夔

窈深青城路，逢仙不知名。悠然拾瑶草，天风飐双缨。

进予语之拾，诚者非思诚。谷神以虚应，万物同一灵。

是谓众妙门，古今未尝扃。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。